Det er in at tænke bæredygtigt. Men netop i renovering af badeværelse er det svært at være bæredygtig. Du kan fx ikke bruge genbrugsmaterialer, og materialerne kan ikke genbruges efterfølgende. Men du kan begrænse omfanget af din renovering, fx ved ikke at gøre badeværelset større og beholde så mange elementer som muligt. Og ellers tænke langsigtet, så det holder i lang tid, selvom moden skifter eller du flytter. Sørg også for, at løsdele nemt kan skiftes ud, uden at du fx skal fjerne fliser.